
PËR SHPRONËSIMIN PËR INTERES PUBLIK TË PASURIVE TË PALUAJTSHME, TË CILAT PREKEN NGA NDËRTIMI I SEGMENTIT RRUGOR FUSHË-KRUJË-MILOT, NË TERRITORIN E KOMUNËS MILOT

Në mbështetje të nenit 100 të Kushtetutës, të neneve 5, pika 1, 20 dhe 21, të ligjit nr.8561, datë 22.12.1999, “Për shpronësimet dhe marrjen në përdorim të përkohshëm të pasurisë pronë private për interes publik”, me propozimin e ministrit të Transportit, Këshilli i Ministrave

V E N D O S I:

1. Shpronësimin për interes publik të pasurive të paluajtshme të pronarëve, që preken nga ndërtimi i segmentit rrugor Fushë-Krujë-Milot.
2. Shpronësimi bëhet në favor të Ministrisë së Transportit.
3. Pronarët e pasurive të paluajtshme që shpronësohen, të kompensohen në vlerë të plotë, sipas masës së kompensimit përkatës që paraqitet në tabelën që i bashkëlidhen këtij vendimi, në shumën e përgjithshme prej 2 069 800 (dy milionë e gjashtëdhjetenëntë mijë e tetëqind) lekësh.
4. Fondi për kompensimin e pronarëve të shpronësuar, sipas pikës 3 të këtij vendimi, të përballohet nga buxheti i vitit 2000, miratuar për Ministrinë e Transportit, në zërin “Shpronësime”.
5. Shpronësimi të përfundojë brenda muajit tetor 2000.
6. Punimet për zbatimin e projektit të përfundojnë brenda 10 ditëve nga hyrja në fuqi e vendimit.
7. Ngarkohet Ministria e Transportit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI

Lloji i pasurisë: tokë bujqësore me numër rendor 4

Nr.
	Pronar
	
Sip m2
	
Çmimi i tokës bujq.
	
Vlera e tokës bujq.
	
Vlera e kult.bujq.
	
Totali në lekë

	
	Emër
	Atësi
	Mbiemër
	
	
	
	
	

	
	
	
	
	
	
	
	
	

	1.
	Islam
	Beg
	Shabani
	980
	800
	784 000
	24 000
	80 8000

	2.
	Pjetër
	Ndue
	Gjetani
	600
	800
	480 000
	10 500
	490 500

	3.
	Mark
	Pjetër
	Çuni
	568
	800
	454 400
	17 500
	471 900

	4.
	Ramazan
	Ibrahim
	Hysa
	341
	800
	272 800
	26 600
	299 400

	
	
	
	
	
	
	
	
	

	
	Shuma:
	
	
	2 489
	
	1 991 200
	
	2069 800



